SET ปิดรูด 32 จุด กังวลหลายปท.-ไทย เร่งขึ้นดบ. ตามเฟด สกัดเงินเฟ้อ
SET ปิดรูด 32 จุด กังวลหลายปท.-ไทย เร่งขึ้นดบ. ตามเฟด สกัดเงินเฟ้อ แนวโน้มพรุ่งนี้มีโอกาสลงทดสอบแนวรับที่ 1,560 จุด และ 1,550 จุด พร้อมให้แนวต้านที่ 1,580 จุด
SET ปิดรูด 32 จุด กังวลหลายปท.-ไทย เร่งขึ้นดบ. ตามเฟด สกัดเงินเฟ้อ แนวโน้มพรุ่งนี้มีโอกาสลงทดสอบแนวรับที่ 1,560 จุด และ 1,550 จุด พร้อมให้แนวต้านที่ 1,580 จุด
16 มิ.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยช่วงบ่ายปรับตัวลดลงค่อนข้างมาก โดยได้รับแรงกดดันจากความกังวลเกี่ยวกับทิศทางการใช้นโยบายทางการเงินที่เข้มงวดขึ้นในหลายๆประเทศ ซึ่งเริ่มมีปรับขึ้นอัตราดอกเบี้ยขึ้นเพื่อที่จะลดการพุ่งตัวขึ้นของอัตราเงินเฟ้อ ขณะที่ประเทศไทยเองเริ่มที่จะมีทิศทางที่อาจจะมีการปรับขึ้นอัตราดอกเบี้ยนโยบายเช่นเดียวกัน ส่งผลให้มีความกังวลต่อเศรษฐกิจทั่วโลก
นอกจากนี้ช่วงเช้าดัชนีปรับตัวขึ้นไปยืนเหนือระดับ 1,600 จุด แต่ไม่สามารถยืนได้ และปรับตัวลดลงหลุดแนวรับสำคัญ 1,580 จุด ซึ่งเคยเป็นจุดต่ำสุด ส่งผลให้ภาพรวมทางเทคนิคเสียไป
สำหรับแนวโน้มการลงทุนในวันพรุ่งนี้ มองว่ามีโอกาสที่จะปรับตัวลงทดสอบแนวรับที่ 1,560 จุด และ 1,550 จุด โดยยังคงต้องติมตามเงินทุนต่างชาติว่าจะมีทิศทางไหลออกหรือไม่ โดยหากเงินทุนต่างชาติไหลออกก็จะมีผลกระทบเข้ามาเพิ่มขึ้น เนื่องจากในช่วงที่ผ่านมาดัชนีตลาดหุ้นไทยได้รับปัจจัยหนุนหลักจากเงินทุนต่างชาติที่ไหลเข้ามา พร้อมให้แนวต้านที่ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 6,406.10 ล้านบาท ปิดที่ 34.75 บาท ลดลง 1.25 บาท
KBANK มูลค่าการซื้อขาย 4,762.35 ล้านบาท ปิดที่ 148.00 บาท ลดลง 2.00 บาท
BANPU มูลค่าการซื้อขาย 3,178.04 ล้านบาท ปิดที่ 12.90 บาท ลดลง 0.40 บาท
BBL มูลค่าการซื้อขาย 3,168.06 ล้านบาท ปิดที่ 135.00 บาท ลดลง 1.50 บาท
ADVANC มูลค่าการซื้อขาย 2,998.06 ล้านบาท ปิดที่ 199.50 บาท ลดลง 6.50 บาท